Kommissionens beslutning

af 10. april 2003

om økonomisk støtte fra Fællesskabet til oplagring af antigener til fremstilling af mund- og klovesygevacciner i Frankrig, Italien og Det Forenede Kongerige i 2003

(meddelt under nummer K(2003) 1191)

(Kun den franske og den italienske udgave er autentiske)

(2003/266/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 2001/572/EF(2), særlig artikel 14, og

ud fra følgende betragtninger:

(1) I henhold til Rådets beslutning 91/666/EØF af 11. december 1991 om oprettelse af EF-beredskabslagre af mund- og klovesygevacciner(3), senest ændret ved Kommissionens beslutning 2001/181/EF(4), er oprettelse af antigenbanker en del af Fællesskabets arbejde med oprettelse af EF-beredskabslagre af mund- og klovesygevacciner.

(2) I beslutning 91/666/EØF udpeges "Laboratoire de pathologie bovine du Centre national d'études vétérinaires et alimentaires" i Lyon i Frankrig, som nu er en del af "Agence Française de Sécurite Sanitaire des Aliments (AFSSA)", og "Istituto Zooprofilattico Sperimentale di Brescia" i Italien til at være antigenbanker for EF-beredskabslagrene. Ved Kommissionens beslutning 2000/111/EF af 21. december 1999 om udpegning af en ny antigenbank og om bestemmelser for overførsel og opbevaring af antigener som led i EF-beredskabslagrene af mund- og klovesygevacciner(5) udpeges ydermere Merial SAS, Pirbright, Det Forenede Kongerige.

(3) EF-støtten bør gøres afhængig af, at en række betingelser opfyldes, bl.a. vedrørende antigenbankens drift og overførslen af oplysninger og støttedokumenter.

(4) Af budgetmæssige grunde bør EF-støtten ydes for et år ad gangen.

(5) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

1. Fællesskabet yder økonomisk støtte til Agence Française de Sécurité Sanitaire des Aliments til oplagring af antigener til fremstilling af mund- og klovesygevacciner i Agence Française de Sécurité Sanitaire des Aliments' lokaler i Lyon.

2. I perioden 1. januar-31. december 2003 er den maksimale økonomiske støtte på 30000 EUR.

Artikel 2

1. Fællesskabet yder økonomisk støtte til Istituto Zooprofilattico Sperimentale di Brescia til oplagring af antigener til fremstilling af mund- og klovesygevacciner i Istituto Zooprofilattico Sperimentale di Brescia's lokaler.

2. I perioden 1. januar-31. december 2003 er den maksimale økonomiske støtte på 30000 EUR.

Artikel 3

1. Fællesskabet yder økonomisk støtte til Merial SAS, som har hovedsæde i Lyon i Frankrig, til oplagring af antigener til fremstilling af mund- og klovesygevacciner i Merial SAS's lokaler i Lyon i Frankrig og i Pirbright i Det Forenede Kongerige.

2. I perioden 1. januar-31. december 2003 er den maksimale økonomiske støtte på 51327 EUR.

Artikel 4

1. Den økonomiske EF-støtte, som er nævnt i artikel 1, stk. 2, artikel 2, stk. 2, og artikel 3, stk. 2, udbetales, forudsat de i artikel 4 i beslutning 91/666/EØF fastsatte betingelser er opfyldt, og de i stk. 2 nævnte oplysninger og dokumenter er fremlagt for Kommissionen senest den 29. februar 2004.

2. De oplysninger og dokumenter, der omtales i stk. 1, skal indeholde følgende:

a) tekniske oplysninger om:

i) det oplagrede antigens mængde og type (lagerlister)

ii) det benyttede oplagringsudstyr (beholdernes type, antal og kapacitet)

iii) eksisterende sikkerhedssystemer (temperaturkontrol, tyverisikring)

iv) forsikringsordninger (brand, ulykke)

b) økonomiske oplysninger (udfyldelse af et skema baseret på den model, der er vist i bilaget).

Artikel 5

Denne beslutning er rettet til Agence Française de Sécurité Sanitaire des Aliments, 31, avenue Tony Garnier, BP 7033, F-69342 Lyon Cedex 07 (Frankrig), Istituto Zooprofilattico Sperimentale di Brescia, Via Bianchi 9, I-25124 Brescia, (Italien), og Merial SAS, 29, avenue Tony Garnier, BP 7123, F-69348 Lyon Cedex 07 (Frankrig).

Udfærdiget i Bruxelles, den 10. april 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 203 af 28.7.2001, s. 16.

(3) EFT L 368 af 31.12.1991, s. 21.

(4) EFT L 66 af 8.3.2001, s. 39.

(5) EFT L 33 af 8.2.2000, s. 19.

BILAG

>PIC FILE= "L_2003098DA.001602.TIF">